Source: http://www.uil-sipo.si/uil/urad/o-uradu/novice/elektronske-novice/clanki/visje-sodisce-zavrnilo-pritozbo-zdruzenja-sazas-zoper-ursil-zaradi-krnitve-ugleda/
Timestamp: 2020-01-29 10:33:02+00:00

Document:
UIL: Višje sodišče zavrnilo pritožbo Združenja SAZAS zoper URSIL zaradi krnitve ugleda
Višje sodišče zavrnilo pritožbo Združenja SAZAS zoper URSIL zaradi krnitve ugleda
Sodišče je ugotovilo, da v časopisu citirana izjava ne krni ugleda Združenje SAZAS
Združenje SAZAS je v letu 2011 zoper Urad RS za intelektualno lastnino in takratnega predstojnika urada dr. Jurija Žureja vložilo tožbo zaradi krnitve ugleda Združenja SAZAS, s katero je to zahtevalo od urada in takratnega predstojnika urada preklic izjave, opravičilo, prepoved nadaljnjih protipravnih posegov v osebnostne pravice združenja ter izplačilo denarne odškodnine v višini 28.500,00 EUR. Razlog za vložitev tožbe je Združenje SAZAS pripisovalo izjavi, ki jo je dr. Žurej kot predstojnik urada dal novinarju in ki je bila nato citirana v članku Nedeljskega dnevnika.
Urad je v postopku zatrjeval, da Združenje SAZAS za vložitev tožbe sploh nima aktivne legitimacije (da ni upravičen vložiti tožbe), saj se izjava ni nanašala nanj, temveč splošno na slovenske glasbenike. Ker je Združenje SAZAS kolektivna organizacija, sme kot taka tudi opravljati zgolj naloge iz 146. člena Zakona o avtorski in sorodnih pravica (ZASP), ki so taksativno naštete in predstavljajo izvajanje kolektivnega upravljanja avtorske oz. sorodnih pravic. Kolektivne organizacije smejo tako zastopati imetnike avtorske in sorodnih pravic v okviru pridobljenega dovoljenja urada in določb ZASP pred sodišči le, kadar gre za zaščito avtorske pravice oz. njeno upravljanje (tak primer predstavlja vložitev tožbe zoper uporabnika zaradi izplačila nadomestila za uporabo avtorskega dela). Nikakor pa ne smejo (nimajo ustreznega pooblastila) zastopati svojih članov pred sodišči v sporih, ki izvirajo iz drugih delov življenja članov.
Pogledu urada je sledilo tudi Okrajno sodišče v Ljubljani, ko je tožbo zavrnilo in v sodbi opr. št. I P 1276/2011 z dne 12. 11. 2013 ugotovilo, da se sporna izjava sploh ne nanaša na Združenje SAZAS, niti se ne nanaša na fizične osebe, ki bi opravljale funkcijo v organih Združenja SAZAS. Ugled ali dobro ime Združenja SAZAS tako nista bila prizadeta. Združenje je moralo na podlagi te sodbe plačati pravdne stroške.
Zoper prvostopenjsko sodbo je Združenje SAZAS vložilo pritožbo, ki jo je Višje sodišče v Ljubljani zavrnilo s sodbo opr. št. II Cp 809/2014 z dne 11. 6. 2014 in pritožnici (Združenju SAZAS) naložilo, da sama krije stroške za odgovor na pritožbo.
Sodišče zavrnilo tožbo Združenja SAZAS zoper URSIL zaradi krnitve ugleda - 12-12-13 08:00
Sodba_II-Cp-809_2014.pdf

References: sodišče 
 sodišče 

Sodišče 
 sodišče 
 sodišče 

Sodišče